3. การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์

ผลิตภัณฑ์ของบริษัทฯ แบ่งได้เป็น 2 ประเภทคือ

  3.1.1 ประเภทผลิตภัณฑ์น้ำมันเชื้อเพลิง

  ประเภทผลิตภัณฑ์น้ำมันเชื้อเพลิง ได้แก่ น้ำมันแก๊สโซฮอล์ 95 น้ำมันเบนซินออกเทน 95
  น้ำมันเบนซินออกเทน 91 และน้ำมันดีเซลหมุนเร็ว

  3.1.2 ประเภทผลิตภัณฑ์ที่ไม่ใช่น้ำมันเชื้อเพลิง

  ประเภทผลิตภัณฑ์ที่ไม่ใช่น้ำมันเชื้อเพลิงได้แก่ น้ำมันหล่อลื่นที่ใช้กับเครื่องยนต์ชนิดต่างๆ

  บริษัทฯ ประกอบธุรกิจในลักษณะซื้อมาขายไป

  รายได้หลักของบริษัทฯ มาจากการจำหน่ายน้ำมันเชื้อเพลิงและน้ำมันหล่อลื่น ในปี 2548
  รายได้กว่าร้อยละ 90 ของบริษัทฯ มาจากการจำหน่ายผลิตภัณฑ์ทั้ง 2 ประเภทดังกล่าวข้างต้น
  ส่วนที่เหลือมาจากค่าเช่า ค่าธรรมเนียม ในการใช้สิทธิสถานีบริการน้ำมัน และดอกเบี้ยรับ

  การดำเนินธุรกิจของบริษัทฯ อยู่ภายใต้พระราชบัญญัติควบคุมน้ำมันเชื้อเพลิง พ.ศ. 2542
  ซึ่งมีสาระสำคัญ เกี่ยวกับวิธีการเก็บรักษาน้ำมันเชื้อเพลิง
  และข้อกำหนดในการก่อสร้างสถานีบริการน้ำมัน และพระราชบัญญัติ การค้าน้ำมันเชื้อเพลิง พ.ศ.
  2543 ซึ่งมีสาระสำคัญว่า บริษัทฯ
  เป็นผู้ค้าน้ำมันที่ได้รับอนุญาตจากรัฐมนตรีกระทรวงพลังงานให้จำหน่ายผลิตภัณฑ์น้ำมันชนิดต่างๆ
  ที่ได้รับอนุญาตตามมาตรา 7 แห่งพระราชบัญญัติการค้าน้ำมันเชื้อเพลิง พ.ศ. 2543
  รวมกันทุกชนิดปีละตั้งแต่หนึ่งแสนเมตริกตันขึ้นไป และให้บริษัทฯ
  มีสิทธินำเข้าน้ำมันเหล่านั้นจากต่างประเทศได้
  รวมทั้งมีหน้าที่ต้องสำรองน้ำมันตามกฎหมายในอัตราร้อยละ 5 และร้อยละ 10
  ของปริมาณการจำหน่ายน้ำมันรวมในหนึ่งปีที่ได้รับอนุมัติจากกระทรวงพลังงาน
  สำหรับน้ำมันที่ซื้อจากในประเทศและนำเข้าจากต่างประเทศตามลำดับ
  การได้รับอนุญาตตามพระราชบัญญัติฉบับดังกล่าวข้างต้นไม่มีข้อกำหนดในเรื่องระยะเวลา

3.2 การตลาดและภาวะการแข่งขัน

  3.2.1 นโยบายและลักษณะการตลาดของผลิตภัณฑ์

  บริษัทฯ ได้กำหนดนโยบายและลักษณะการตลาดของผลิตภัณฑ์
  โดยมุ่งเน้นที่การขายปลีกผ่านสถานีบริการน้ำมันภายใต้เครื่องหมายการค้าของบริษัทฯ
  และการจำหน่ายสู่ภาคอุตสาหกรรมต่างๆ ทั้งที่เป็นผู้ใช้โดยตรง ทั้งในภาคขนส่งและบริการ
  รวมทั้งการจำหน่ายแก่ผู้ค้าน้ำมันรายอื่นซึ่งนำน้ำมันไปจำหน่ายแก่ผู้บริโภคอีกทอดหนึ่ง

  ในการจะขยายเครือข่ายสถานีบริการน้ำมัน บริษัทฯ จะมุ่งการขยายในเขตภาคใต้
  และกรุงเทพมหานครเป็นหลัก เนื่องจากบริษัทฯ มีคลังน้ำมันขนาดใหญ่อยู่ที่เขตราษฎร์บูรณะ
  กรุงเทพมหานคร จังหวัดสุราษฎร์ธานี และจังหวัดสงขลา บริษัทฯ
  จะจัดให้มีบริการที่ครบวงจรในสถานีบริการน้ำมันขนาดใหญ่ ภายในเขตเมือง
  หรือบนถนนสายหลักที่สำคัญ ที่มีความต้องการใช้น้ำมันเชื้อเพลิงมาก นอกจากนี้ บริษัทฯ
  ยังสนใจที่จะลงทุนในสถานีบริการน้ำมันขนาดกลางที่ให้ผลตอบแทนคุ้มค่า แก่บริษัทฯ
  หรือผู้ร่วมประกอบการ ด้วยการเลือกรูปแบบการก่อสร้างที่เหมาะสมกับแต่ละท้องที่ และบริษัทฯ
  อาจจะเปิดสถานีบริการน้ำมันขนาดเล็ก ซึ่งลงทุนน้อยและคืนทุนเร็ว
  บนถนนสายรองเชื่อมระหว่างอำเภอที่มีความต้องการใช้น้ำมันไม่สูงนัก

  ในด้านการลงทุนในสถานีบริการน้ำมันนั้น บริษัทฯ อาจจะเป็นผู้ลงทุนเองทั้งหมด หรือบางส่วน
  หรือ ให้ผู้ประกอบการสถานีบริการน้ำมันลงทุนเองทั้งหมด ทั้งนี้แล้วแต่ความเหมาะสม

  ในการตั้งราคาขายปลีกของผลิตภัณฑ์น้ำมันเชื้อเพลิง และน้ำมันหล่อลื่น บริษัทฯ
  จะพิจารณาจากสภาพการแข่งขันในแต่ละพื้นที่เป็นหลัก โดยบริษัทฯ
  จะตั้งราคาขายผลิตภัณฑ์ดังกล่าวต่ำกว่าสถานีบริการน้ำมันขนาดใหญ่ของผู้ค้ารายใหญ่
  ทั้งนี้เพื่อเป็นแรงจูงใจให้ลูกค้าเข้ามาใช้บริการและผลิตภัณฑ์ของบริษัทฯ มากขึ้น

3.2.2 การจำหน่ายและช่องทางการจำหน่าย

  บริษัทฯ จำหน่ายน้ำมันโดยผ่านช่องทางตามลักษณะของลูกค้าดังนี้

1.  ก) การจำหน่ายให้แก่ผู้ใช้โดยตรงโดยมิได้ผ่านสถานีบริการน้ำมันของบริษัทฯ ได้แก่
    การจำหน่ายให้ กับผู้ใช้ที่มีกิจการประเภทรถขนส่ง เรือขนส่งสินค้าและคนโดยสาร
    กิจการอุตสาหกรรมประเภท ก่อสร้าง และอื่นๆ

2.  ข) การจำหน่ายผ่านสถานีบริการน้ำมัน เป็นการจำหน่ายให้ประชาชนผู้ใช้น้ำมันเชื้อเพลิงทั่วไป
    สถานีบริการน้ำมันของบริษัทฯ มีหลายขนาดกระจายอยู่เกือบทั่วประเทศ มีจำนวน 154 แห่ง
    สถานีบริการน้ำมันเหล่านี้ดำเนินการโดยบริษัทฯ เอง 105 แห่ง ให้ผู้อื่นเช่าดำเนินการ 18
    แห่ง และลูกค้าลงทุนร่วมกับบริษัทฯ 31 แห่ง

3.  สถานีบริการน้ำมันที่เริ่มเปิดดำเนินการในปี 2548 มีจำนวน 15 แห่ง ดังนี้

4.  

  ------------------------ -------------------- --------------------------
  ชื่อสถานีบริการสาขา          จังหวัด                วันที่เปิดดำเนินการ

  1. บางพูน                 ปทุมธานี               8 กุมภาพันธ์ 2548

  2. สว่างแดนดิน             สกลนคร               18 กุมภาพันธ์ 2548

  3. ชัยภูมิ                  ชัยภูมิ                 11 มีนาคม 2548

  4. อ้อมน้อย                นครปฐม               18 มีนาคม 2548

  5. โพนทอง                ชัยภูมิ                 19 มีนาคม 2548

  6. รัตนาธิเบศร์             นนทบุรี                22 เมษายน 2548

  7. เอกชัย-บางบอน          กรุงเทพมหานคร         26 เมษายน 2548

  8. หนองนาแซง             ชัยภูมิ                 25 พฤษภาคม 2548

  9. สนามบินน้ำ              นนทบุรี                7 มิถุนายน 2548

  10. พระประแดง            สมุทรปราการ           1 กรกฎาคม 2548

  11. บางบัวทอง             นนทบุรี                5 กรกฎาคม 2548

  12. ปทุมธานี               ปทุมธานี               1 กันยายน 2548

  13. ทุ่งกง                 สุราษฎร์ธานี            1 กันยายน 2548

  14. วังชมภู                เพชรบูรณ์              2 ธันวาคม 2548

  15. นาท่ามเหนือ 2          ตรัง                  3 ธันวาคม 2548
  ------------------------ -------------------- --------------------------

5.  

6.  ส่วนหลักเกณฑ์การคัดเลือกลูกค้าที่จะเช่าสถานีบริการน้ำมันของบริษัทฯ เพื่อไปดำเนินการ
    ต่อนั้น บริษัทฯ จะพิจารณาจากฐานะทางการเงินและประสบการณ์ในการทำธุรกิจของลูกค้าเป็น
    หลัก ส่วนในกรณีที่ลูกค้าจะร่วมลงทุนเปิดสถานีบริการน้ำมันกับบริษัทฯ บริษัทฯ จะพิจารณา
    คุณสมบัติของลูกค้าและทำเลที่ตั้งของที่ดินที่ลูกค้าจะนำมาดำเนินกิจการสถานีบริการน้ำมันว่าจะ
    มีความเหมาะสมเพียงใด หากพิจารณาแล้ว เห็นว่าเหมาะสม บริษัทฯ จะเป็นผู้ออกแบบ
    และจัดหาอุปกรณ์และป้ายต่างๆ ให้ ส่วนลูกค้าเป็นผู้ลงทุนก่อสร้างเอง

  ค)
  การจำหน่ายให้ผู้ค้าน้ำมันรายอื่นซึ่งจะนำน้ำมันไปจัดจำหน่ายโดยผ่านระบบเครือข่ายและช่องทาง
  การจำหน่ายของผู้ค้าน้ำมันเหล่านั้นไปสู่ผู้บริโภคน้ำมันอีกทอดหนึ่ง

ปริมาณการจำหน่ายผลิตภัณฑ์ของบริษัทฯ ในระยะ 3 ปีที่ผ่านมา แยกตามลักษณะลูกค้า

  ------------------------ -------- -------- -------- -------- -------- --------
  ลักษณะลูกค้า                2548              2547              2546     

                           ล้านลิตร   ร้อยละ    ล้านลิตร   ร้อยละ    ล้านลิตร   ร้อยละ

                                                                        

  ก) สถานีบริการน้ำมันของบริษัทฯ 194.92   59.21    204.45   50.31    144.81   42.49

  ข) ผู้ค้าน้ำมันอื่น             111.66   33.92    176.63   43.46    176.26   51.71

  ค) ผู้ใช้โดยตรง             22.63    6.87     25.34    6.23     19.77    5.80

                                                                        

  รวมปริมาณการจำหน่าย        329.21   100.00   406.42   100.00   340.84   100.00
  ------------------------ -------- -------- -------- -------- -------- --------

  บริษัทฯ ไม่มีการจำหน่ายให้ลูกค้ารายใดรายหนึ่งเกินกว่าร้อยละ 30 ของรายได้รวมในระยะ 3
  ปีที่ ผ่านมา

  3.2.3 สภาพการแข่งขันภายในอุตสาหกรรม

  ผลจากการยกเลิกการควบคุมราคาน้ำมัน และการนำระบบราคาน้ำมันลอยตัวอย่างเสรีมาใช้
  ประกอบ

  กับการปรับลดกฎเกณฑ์การขออนุญาตก่อสร้างสถานีบริการน้ำมันให้สะดวกมากขึ้น
  ส่งผลให้ผู้ค้าน้ำมัน

  ต่างพยายามแย่งชิงส่วนแบ่งตลาดด้วยการเพิ่มจำนวนสถานีบริการน้ำมัน
  และการลงทุนขยายวงจรธุรกิจใน สถานีบริการต่างๆ ของตน
  อีกทั้งยังมีผู้ค้าน้ำมันรายย่อยจำนวนมากลงทุนตั้งสถานีบริการน้ำมันมากขึ้นด้วย
  ดังนั้นสภาพการแข่งขันของสถานีบริการน้ำมันจึงเพิ่มขึ้นสูงมาก
  ผู้ค้าน้ำมันต้องใช้กลยุทธ์ทุกรูปแบบในด้าน
  การตลาดที่จะดึงลูกค้าให้มาใช้บริการและเป็นลูกค้าประจำของตน

  ผู้ค้าน้ำมันในประเทศที่มีขนาดใหญ่และขนาดกลาง และมีคลังน้ำมันเป็นของตนเองมีดังนี้

  ผู้ค้าน้ำมันขนาดใหญ่ ได้แก่

-   บริษัท ปตท. จำกัด (มหาชน)

-   บริษัท เชลล์แห่งประเทศไทย จำกัด

-   บริษัท เอสโซ่ (ประเทศไทย) จำกัด (มหาชน)

-   บริษัท น้ำมันคาลเท็กซ์ (ไทย) จำกัด

-   บริษัท บางจากปิโตรเลียม จำกัด (มหาชน)

  ผู้ค้าน้ำมันขนาดกลางได้แก่

-   บริษัท สยามสหบริการ จำกัด (มหาชน)

-   บริษัท พี.ซี.สยามปิโตรเลียม จำกัด

-   บริษัท คอสโมออยล์ จำกัด

-   บริษัท ภาคใต้เชื้อเพลิง จำกัด (มหาชน)

-   บริษัท สยามเฆมี จำกัด

-   บริษัท ปิโตรนัส รีเทล (ประเทศไทย) จำกัด

-   บริษัท น้ำมัน ทีพีไอ จำกัด

-   บริษัท คอนอโค (ประเทศไทย) จำกัด

  นอกจากนี้ ยังมีผู้ค้าน้ำมันขนาดเล็กซึ่งได้แก่ ผู้ค้าน้ำมันทั่วไปที่มีปริมาณการค้าน้ำมันไม่สูงนัก
  และยังมีสถานีบริการน้ำมันต่างๆ ซึ่งไม่ได้ใช้เครื่องหมายการค้าของผู้ค้าน้ำมันขนาดใหญ่
  หรือขนาดกลางอีกด้วย

  3.2.4 ศักยภาพในการแข่งขันของบริษัทฯ

  จากสภาพการตลาดที่สถานีบริการน้ำมันทุกแห่งต้องแข่งขันกันในเรื่องราคา
  และการที่ทางการควบคุม คุณภาพของน้ำมันที่ขายกันอยู่ในตลาดอย่างเข้มงวด
  ทำให้ความยึดถือต่อตราสินค้า (BRAND LOYALTY) ได้ลดลง
  และมีแนวโน้มว่าลูกค้าส่วนใหญ่จะให้ความสำคัญในเรื่องราคา และการบริการมากกว่าตราสินค้า
  แต่ลูกค้าส่วนหนึ่งก็ยังต้องการความมั่นใจในเรื่องของคุณภาพน้ำมันตามสถานีบริการน้ำมันต่างๆ
  ว่าได้มีการควบคุมให้เป็นไปตามที่ทางการกำหนดเพียงไร ซึ่งในเรื่องดังกล่าวนี้ บริษัทฯ
  ได้ให้ความสำคัญกับเรื่องการควบคุมคุณภาพของน้ำมันอย่างเคร่งครัดเสมอมา โดยบริษัทฯ
  ได้รับอนุญาตให้ใช้เครื่องหมายรับรองระบบควบคุมคุณภาพน้ำมันเชื้อเพลิงจากกรมธุรกิจพลังงาน
  กระทรวงพลังงาน เมื่อวันที่ 13 มกราคม 2547

จุดเด่นและจุดด้อยของบริษัทฯ เมื่อเปรียบเทียบกับผู้ค้าน้ำมันรายอื่น

จุดเด่น

-   บริษัทฯ เป็นผู้จัดหา จัดส่งและดำเนินการด้านการตลาดเอง
    ทำให้มีความคล่องตัวในการดำเนินธุรกิจ และสามารถควบคุมคุณภาพของน้ำมัน
    นับตั้งแต่ที่คลังเก็บน้ำมันจนกระทั่ง น้ำมันถึงลูกค้าหรือสถานีบริการน้ำมันของบริษัทฯ

-   บริษัทฯ จำหน่ายน้ำมันส่วนหนึ่งผ่านสถานีบริการน้ำมันของบริษัทฯ
    ซึ่งมีทั้งขนาดใหญ่ที่มีบริการครบวงจร
    และสถานีบริการน้ำมันขนาดกลางและขนาดเล็กในชุมชนตามท้องที่ต่างๆ
    ซึ่งต่างจากผู้ค้าน้ำมันรายอื่นที่มีเฉพาะบางรูปแบบ

-   บริษัทฯ มีความคล่องตัวในการหาพันธมิตรทางธุรกิจเพื่อเสริมสร้างบริการที่ครบวงจรใน
    สถานีบริการน้ำมันของบริษัทฯ และเปิดโอกาสให้ธุรกิจต่างๆ สามารถเช่าพื้นที่สถานีบริการ
    น้ำมันเพื่อดำเนินธุรกิจได้ตามเงื่อนไขที่บริษัทฯ กำหนด สถานีบริการน้ำมันของบริษัทฯ จะ
    มีบริการต่างๆ ตามความต้องการของแต่ละพื้นที่

จุดด้อย

  - บริษัทฯ ยังมีสถานีบริการน้ำมันจำนวนน้อย เมื่อเทียบกับผู้ค้าน้ำมันรายใหญ่ซึ่งอยู่ในตลาด
  มานานกว่า

-   เครื่องหมายการค้าของบริษัทฯ ยังไม่เป็นที่รู้จักแพร่หลายทัดเทียมกับของผู้ค้าน้ำมันรายใหญ่
    อื่นๆ

จำนวนสถานีบริการน้ำมันและส่วนแบ่งตลาดน้ำมันในปี 2548

  หน่วย:ล้านลิตร

  --------- --------------------- -------- --------------- ------------ ---------------- ------------ ---------------- ------------ -------------- -----------------
  บริษัท      จำนวนสถานีบริการ(แห่ง)   ร้อยละ    ยอดจำหน่ายดีเซล   ส่วนแบ่งตลาด   ยอดจำหน่ายเบนซิน   ส่วนแบ่งตลาด   ยอดจำหน่ายเบนซิน   ส่วนแบ่งตลาด   ยอดจำหน่ายรวม 3 ส่วนแบ่งตลาดร้อยละ
                                                           ร้อยละ        95               ร้อยละ        91               ร้อยละ        ประเภท         

  ปตท.      1,277                 6.94     5,449.817       28.10        536.885          23.96        1,192.695        27.53        7,179.397      27.65

  เอสโซ่     606                   3.29     2,697.930       13.91        358.360          16.00        618.589          14.28        3,674.879      14.15

  เชลล์      584                   3.17     2,248.544       11.59        421.570          18.82        563.652          13.01        3,233.766      12.45

  คาลเท็กซ์   421                   2.29     1,950.676       10.06        287.088          12.81        499.948          11.54        2,737.712      10.54

  บางจาก    1,147                 6.23     1,424.089       7.34         154.181          6.88         391.366          9.03         1,969.636      7.59

  ซัสโก้      154                   0.84     251.425         1.30         22.192           0.99         55.367           1.28         328.984        1.27

  อื่น ๆ      14,218                77.24    5,370.099       27.69        460.012          20.53        1,011.250        23.34        6,841.361      26.35

  รวม       18,407                100.00   19,392.580      100.00       2,240.288        100.00       4,332.867        100.00       25,965.735     100.00
  --------- --------------------- -------- --------------- ------------ ---------------- ------------ ---------------- ------------ -------------- -----------------

ที่มา สำนักการค้าและการสำรองน้ำมันเชื้อเพลิง กรมธุรกิจพลังงาน, รายงานสรุปการผลิต
การนำเข้า การจำหน่าย และการส่งออกน้ำมันเชื้อเพลิงไตรมาสที่ 4 ปี 2548, หน้า 33-35

  จากตัวเลขจำนวนสถานีบริการน้ำมันและส่วนแบ่งตลาดน้ำมันปี 2548
  ดังรายละเอียดที่ปรากฏในตาราง ข้างต้น จะเห็นได้ว่าบริษัทฯ
  มีสถานีบริการน้ำมันคิดเป็นประมาณร้อยละ 0.84 ของจำนวนสถานีบริการน้ำมันรวมทั้งประเทศ
  และส่วนแบ่งตลาดน้ำมันเฉลี่ยร้อยละ 1.27 ของตลาดรวม

ปริมาณการจำหน่ายแยกตามประเภทผลิตภัณฑ์ของบริษัทฯ ในระยะ 3 ปีที่ผ่านมา

หน่วย:ล้านลิตร

+------------------------+--------------+--------------+-------------+
| ผลิตภัณฑ์                 | ปี 2548       | ปี 2547       | ปี 2546      |
+------------------------+--------------+--------------+-------------+
| 1. น้ำมันดีเซลหมุนเร็ว      | 251.425      | 285.213      | 232.921     |
|                        |              |              |             |
| 2. น้ำมันเบนซิน           | 77.559       | 120.897      | 107.596     |
|                        |              |              |             |
| 3. ผลิตภัณฑ์น้ำมันหล่อลื่น     | 0.228        | 0.307        | 0 .326      |
+------------------------+--------------+--------------+-------------+
| รวมปริมาณการจำหน่าย      | 329.212      | 406.417      | 340.843     |
+------------------------+--------------+--------------+-------------+

3.3 การจัดหาผลิตภัณฑ์เพื่อจำหน่าย

  บริษัทฯ จัดหาน้ำมันเพื่อจำหน่าย 2 วิธี คือ สั่งซื้อจากโรงกลั่นน้ำมันภายในประเทศ
  หรือนำเข้าจากต่าง ประเทศ
  โดยน้ำมันเหล่านี้ต้องมีคุณภาพและมาตรฐานตามเกณฑ์ที่กระทรวงพลังงานกำหนด

  ในปี 2548 บริษัทฯ จัดหาน้ำมันทั้งหมดจากแหล่งน้ำมันภายในประเทศ

  3.3.1 การสั่งซื้อในประเทศ

  บริษัทฯ สั่งซื้อน้ำมันจากผู้ผลิตในประเทศ โดยน้ำมันเชื้อเพลิงเหล่านี้มีคุณภาพและมาตรฐานตาม
  เกณฑ์ที่กระทรวงพลังงานกำหนด บริษัทฯ จะเลือกซื้อตามความเหมาะสมของราคา

  สำหรับผลิตภัณฑ์น้ำมันหล่อลื่น บริษัทฯ ได้ว่าจ้างให้บริษัท สยามฟายน์เฆมี จำกัด เป็นผู้ผลิตให้

  โดยบริษัทฯ เป็นผู้กำหนดให้ผลิตตามมาตรฐาน SAE (Society of Automotive
  Engineers) และ API (American Petroleum Institute)
  และต้องได้รับความเห็นชอบจากกระทรวงพลังงานในเรื่องคุณสมบัติ ของผลิตภัณฑ์น้ำมันหล่อลื่น

3.3.2 การนำเข้าจากต่างประเทศ

  ในกรณีที่จำเป็นและเหมาะสม บริษัทฯ อาจนำเข้าน้ำมันจากโรงกลั่นในประเทศแถบเอเชีย ตาม
  เกณฑ์คุณภาพ และมาตรฐานที่กระทรวงพลังงานกำหนด
  โดยขนส่งผลิตภัณฑ์ส่วนใหญ่ด้วยเรือของบริษัท สยามมงคลเดินเรือ จำกัด ซึ่งเป็นบริษัทร่วม
  แต่ในปี 2548 บริษัทฯ ไม่มีการนำเข้าจากต่างประเทศ

3.3.3 ขั้นตอนการนำน้ำมันเชื้อเพลิงมาจำหน่าย มีรายละเอียดดังนี้    

+-----------------------------------------------------------------------+
| การจัดหาแหล่งน้ำมันจากแหล่งที่มีราคาเหมาะสม                                   |
|                                                                       |
| และคุณภาพได้มาตรฐานตามที่กระทรวงพลังงานกำหนด                               |
+-----------------------------------------------------------------------+

    

  -----------------------------------------------------------------------
  การขออนุญาตจากราชการ

  -----------------------------------------------------------------------

    

  -----------------------------------------------------------------------
  ขนส่งน้ำมันโดยทางเรือหรือทางท่อส่งน้ำมัน

  -----------------------------------------------------------------------

  -----------------------------------------------------------------------
  เก็บน้ำมันเข้าคลังน้ำมันของบริษัทฯ ที่กรุงเทพมหานครและในภูมิภาค

  -----------------------------------------------------------------------

    

  -----------------------------------------------------------------------
  ขนส่งน้ำมันทางรถบรรทุกน้ำมันหรือทางเรือ แล้วแต่ความเหมาะสม

  -----------------------------------------------------------------------

 

  

  3.3.4 ความเพียงพอของเครื่องจักรและบุคลากร

  ณ วันสิ้นปี 2548 บริษัทฯ มีคลังน้ำมัน 3 แห่งคือ ที่เขตราษฎร์บูรณะ กรุงเทพมหานคร มีความจุ
  13.9 ล้านลิตร ที่จังหวัดสุราษฎร์ธานี มีความจุ 25.8 ล้านลิตร และที่จังหวัดสงขลา มีความจุ
  13.4 ล้านลิตร มี รถบรรทุกน้ำมันสำหรับขนส่งน้ำมันไปยังสถานีบริการน้ำมันของบริษัทฯ
  และรับจ้างขนส่งน้ำมัน ให้แก่ ผู้ค้าน้ำมันรายอื่น เป็นรถน้ำมันลากจูงกึ่งพ่วง 7 คัน
  รถน้ำมันแบบพ่วง 8 คัน รถบรรทุกน้ำมันแบบเดี่ยว 16 คัน และรถบรรทุกน้ำมันหล่อลื่น 1 คัน
  มีสถานีบริการน้ำมัน 154 แห่ง และมีบุคลากรประจำสถานีบริการน้ำมันและสำนักงานต่างๆ รวม
  821 คน

  จำนวนคลังน้ำมัน ความจุของถังเก็บน้ำมันในคลังน้ำมันแต่ละแห่ง รถบรรทุกน้ำมัน อุปกรณ์ต่างๆ
  ที่เกี่ยวข้อง และจำนวนบุคลากรของบริษัทฯ ดังกล่าวข้างต้นนี้
  เพียงพอต่อการจัดเก็บและการบริหารงาน ที่ดำเนินการอยู่ในปัจจุบัน
  รวมทั้งสามารถที่จะขยายการจำหน่ายในอนาคตด้วย

  3.3.5 ผลกระทบต่อสิ่งแวดล้อม

  การจัดเก็บและจัดส่งผลิตภัณฑ์น้ำมัน หากมีการรั่วไหลของผลิตภัณฑ์ ก็จะเป็นผลเสียต่อสิ่งแวดล้อม
  ได้ ดังนั้น บริษัทฯ จึงกำหนดมาตรการในการควบคุมดูแลในเรื่องนี้อย่างใกล้ชิดทุกขั้นตอน
  เริ่มตั้งแต่การ สูบถ่ายน้ำมันจากเรือขึ้นสู่ถังเก็บ
  ซึ่งก่อนดำเนินการจะต้องมีการจัดวางทุ่นลอยกันน้ำมันรอบๆ เรือบรรทุก น้ำมัน
  เพื่อป้องกันและควบคุมน้ำมันที่อาจเกิดรั่วไหลระหว่างสูบถ่ายไม่ให้กระจายออกไปนอกพื้นที่

  ส่วนบริเวณรอบถังเก็บน้ำมันก็มีการสร้างรางน้ำ และบ่อดักน้ำมันขนาดใหญ่เพื่อป้องกันน้ำมันที่อาจ
  รั่วไหลระหว่างจ่ายให้รถน้ำมันไม่ให้กระจายออกไปสู่แหล่งน้ำภายนอก
  บ่อดักน้ำมันดังกล่าวได้รับการดูแลทำความสะอาดโดยเจ้าหน้าที่ซึ่งมีความรู้ความเข้าใจเรื่องการจัดเก็บกากน้ำมัน
  อย่างน้อย เดือนละ 1 ครั้ง นอกจากนั้น บริษัทฯ
  ยังได้ว่าจ้างให้บริษัทสำรวจอิสระทำการตรวจสอบคุณภาพน้ำทิ้งจากคลังน้ำมันทั้ง 3 แห่ง
  เป็นประจำทุกเดือนอีกด้วย เพื่อให้แน่ใจว่าน้ำทิ้งจากทั้งสามคลังน้ำมันจะมีคุณภาพสูงกว่าเกณฑ์
  มาตรฐานที่ทางการกำหนด

  ผลการตรวจสอบคุณภาพน้ำทิ้งประจำปี 2548 ซึ่งบริษัทฯ
  จัดส่งรายงานให้สำนักงานนโยบายและแผน สิ่งแวดล้อม และกรมเจ้าท่า ทุกๆ 3 เดือน
  มีค่าเฉลี่ยดังนี้

+----------------+-----+----------+----------+----------+-----------+
| พารามิเตอร์      | ห   | คลังร     | คลังส     | คลังสงขลา | มา        |
| (Parameter)    | น่วย | าษฎร์บูรณะ | ุราษฎร์ธาน | (ค่าเฉลี่ย) | ตรฐานน้ำทิ้ง |
|                | (Un | (ค่าเฉลี่ย) | ี(ค่าเฉลี่ย) |          | อุตสาหกรรม |
|                | it) |          |          |          |           |
+----------------+-----+----------+----------+----------+-----------+
| 1.)            | -   | 7.3      | 6.9      | 7.0      | 5.5 – 9.0 |
| ค่า             |     |          |          |          |           |
| ความเป็นกรด-ด่าง |     |          |          |          |           |
| (pH)           |     |          |          |          |           |
+----------------+-----+----------+----------+----------+-----------+
| 2.)            | m   | 3.3      | 1.0      | 1.5      | ไม่เกิน 20  |
| ค่าควา          | g/L |          |          |          |           |
| มต้องการออกซิเจน |     |          |          |          |           |
|                |     |          |          |          |           |
| ทางชีวภาพ       |     |          |          |          |           |
| (Biochemical   |     |          |          |          |           |
|                |     |          |          |          |           |
| Oxygen Demand  |     |          |          |          |           |
| ; BOD)         |     |          |          |          |           |
+----------------+-----+----------+----------+----------+-----------+
| 3.)            | m   | 8.0      | 0.5      | 0.5      | ไม่เกิน 50  |
| ค              | g/L |          |          |          |           |
| ่าของแข็งแขวนลอย |     |          |          |          |           |
|                |     |          |          |          |           |
| (Suspended     |     |          |          |          |           |
| Solids; SS)    |     |          |          |          |           |
+----------------+-----+----------+----------+----------+-----------+
| 4.)            | m   | 1.0      | 0.2      | 0.3      | ไม่เกิน 5   |
| ค่าน้ำมันและไขมัน  | g/L |          |          |          |           |
|                |     |          |          |          |           |
| (Oil and       |     |          |          |          |           |
| Grease)        |     |          |          |          |           |
+----------------+-----+----------+----------+----------+-----------+